
PËR NJË NDRYSHIM NË LIGJIN NR.8328, DATË 16.4.1998 “PËR TË DREJTAT DHE TRAJTIMIN E TË DËNUARVE ME BURGIM”

Në mbështetje të neneve 78, 81 pika 1 dhe 83 pika 1 të Kushtetutës, me propozimin e një grupi deputetësh, 

K U V E N D I 
I REPUBLIKËS SË SHQIPËRISË

V E N D O S I:

Neni 1

Në ligjin nr.8328, datë 16.4.1998 “Për të drejtat dhe trajtimin e të dënuarve me burgim”, pas pikës 7 të nenit 43 shtohet pika 8 me këtë përmbajtje:
“8. Të gjitha institucionet e ekzekutimit të vendimeve me burgim të formës së prerë, përfshirë edhe institucionet për të sëmurët dhe të paaftët, mund të vizitohen pa autorizim në çdo kohë nga Avokati i Popullit ose komisionerët të pajisur me autorizim prej tij.
Avokati i Popullit ka të drejtë të takojë dhe të bisedojë në konfidencë me çdo të dënuar që i është ankuar atij, si dhe të bëjë inspektime me nismën e tij për të kontrolluar respektimin e të drejtave të të burgosurve.
 Korrespondenca e të dënuarve me Avokatin e Popullit nuk duhet të pengohet ose të kontrollohet.”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekret nr.3844, datë 18.6.2003 të Presidentit të Republikës së Shqipërisë, 
Alfred Moisiu
